CELEX: 62015CA0378
Language: fi
Date: 2016-12-14 00:00:00
Title: Asia C-378/15: Unionin tuomioistuimen tuomio (kolmas jaosto) 14.12.2016 (ennakkoratkaisupyyntö, jonka on esittänyt Commissione tributaria regionale di Roma – Italia) – Mercedes Benz Italia SpA v. Agenzia delle Entrate Direzione Provinciale Roma 3 (Ennakkoratkaisupyyntö — Verotus — Arvonlisävero — Direktiivi 77/388/ETY — 17 artiklan 5 kohdan kolmannen alakohdan d alakohta — Soveltamisala — Vähennyksen suhdeluvun soveltaminen arvonlisäveroon, joka on maksettu verovelvollisen käyttämien kaikkien tavaroiden tai palvelujen hankinnasta — Liitännäiset liiketoimet — Liikevaihdon käyttäminen viitteenä)

13.2.2017   
            
            
               FI
            
            
               Euroopan unionin virallinen lehti
            
            
               C 46/5
            
         Unionin tuomioistuimen tuomio (kolmas jaosto) 14.12.2016 (ennakkoratkaisupyyntö, jonka on esittänyt Commissione tributaria regionale di Roma – Italia) – Mercedes Benz Italia SpA v. Agenzia delle Entrate Direzione Provinciale Roma 3
   (Asia C-378/15) (1)
   
   ((Ennakkoratkaisupyyntö - Verotus - Arvonlisävero - Direktiivi 77/388/ETY - 17 artiklan 5 kohdan kolmannen alakohdan d alakohta - Soveltamisala - Vähennyksen suhdeluvun soveltaminen arvonlisäveroon, joka on maksettu verovelvollisen käyttämien kaikkien tavaroiden tai palvelujen hankinnasta - Liitännäiset liiketoimet - Liikevaihdon käyttäminen viitteenä))
   (2017/C 046/06)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione tributaria regionale di Roma
   
      Pääasian asianosaiset
   
   
      Valittaja: Mercedes Benz Italia SpA
   
      Vastapuoli: Agenzia delle Entrate Direzione Provinciale Roma 3
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin 17 artiklan 5 kohdan kolmannen alakohdan d alakohtaa ja 19 artiklaa on tulkittava siten, että ne eivät ole esteenä pääasiassa kyseessä olevan kaltaisille kansalliselle lainsäädännölle ja kansallisille käytännöille, joissa verovelvollinen velvoitetaan
   
               —
            
            
               soveltamaan kaikkiin hankkimiinsa tavaroihin ja palveluihin liikevaihtoon perustuvaa vähennyksen suhdelukua ja joissa ei mahdollisteta laskentatapaa, joka perustuu kunkin hankitun tavaran tai palvelun luonteeseen ja tosiasialliseen käyttötarkoitukseen ja joka kuvastaa objektiivisesti sitä todellista osuutta kustannuksista, joka voidaan kohdentaa kulloiseenkin veronalaiseen ja verottomaan verovelvollisen toimintaan ja
            
         
               —
            
            
               ottamaan perusteeksi verovelvollisen liikevaihdon koostumus niiden liiketoimien määrittämistä varten, jotka voidaan luokitella ”liitännäisiksi” liiketoimiksi, jos tätä varten suoritettavassa arvioinnissa otetaan huomioon myös näiden liiketoimien suhde verovelvollisen verolliseen liiketoimintaan nähden ja tilanteen mukaan näihin liiketoimiin sisältyvä arvonlisäverollisten tavaroiden ja palvelujen käyttö.
            
         
      (1)  EUVL C 337, 12.10.2015.